PolyAgent/wiki_georgian_en_parallel_20231101 huggingface dataset:
სალვადორ ედუარდ ლურია

სალვადორ ედუარდ ლურია (დ. 13 აგვისტო, 1912, ტურინი, იტალია — გ. 6 თებერვალი, 1991) — ამერიკელი მიკრობიოლოგი, აშშ-ის მეცნიერების ეროვნული აკადემიის წევრი (1959), მიკროორგანიზმების გენეტიკის ერთ-ერთი ფუძემდებელი. ჰქონდა ნაშრომები ვირუსოლოგიის დარგში. აღწერა ბაქტერიოფაგების აგებულება. ბაქტერიებისა და ვირუსების გენეტიკაში ნაშრომებისათვის 1969 წელს, ალფრედ ჰერშისთან და მაქს დელბრუკთან ერთად მიენიჭა ნობელის პრემია.
ლიტერატურა
სქოლიო
დაბადებული 13 აგვისტო
დაბადებული 1912
გარდაცვლილი 6 თებერვალი
გარდაცვლილი 1991
ამერიკელი მიკრობიოლოგები
იტალიელი ნობელის პრემიის ლაურეატები
დიდი მეჯვრისხევის უსანეთის ეკლესია

დიდი მეჯვრისხევის უსანეთის ეკლესია – ეკლესია გორის მუნიციპალიტეტის სოფელ დიდი მეჯვრისხევის ცენტრში. დასავლეთ ფასადზე არსებული წარწერის თანახმად ეკლესია 1851 წელს აუშენებია ივანე ზაქარიას ძე ხახუტაშვილს.
ეკლესია დარბაზულია (12 X 7 მ), ნაგებია აგურითა და რიყის ქვით. შესასვლელები აქვს სამხრეთით და დასავლეთით. თითო სწორკუთხა სარკმელია ოთხივე მხარეს. ნახევარწრიული აფსიდის სარკმლის გვერდებზე ორ-ორი სწორკუთხა ნიშია. შენობის გრძივ კედლებზე თაროსებრკაპიტელებიანი პილასტრებია. პილასტრებს შორის დეკორატიული თაღები გადადის. აგურის ჯვაროვანი კამარა თაღებს ეყრდნობა. დარბაზის დასავლეთ ნაწილში ხის პატრონიკეა. ეკლესიის შიგნით შელესილი და შეთეთრებულია. ეკლესიაზე დასავლეთით მიშენებული იყო კვადრატული სამრეკლო (შემორჩენილია ორი სვეტი). თითქმის დანგრეულია სამხრეთის კარიბჭეც. ჩრდილოეთით და აღმოსავლეთით სამეურნეო დანიშნულების შენობებია მიდგმული.
ლიტერატურა
საქართველოს ისტორიის და კულტურის ძეგლთა აღწერილობა, ტ. 5, თბ., 1990 წ.
გორის მუნიციპალიტეტის ტაძრები
გოითხის უღელტეხილი

გოითხის უღელტეხილი — უღელტეხილი რუსეთში, კრასნოდარის მხარეში. მდებარეობს დასავლეთ კავკასიონზე. სიმაღლე 336 მ. უღელტეხილზე გადის მაიკოპ-ტუაფსის საავტომობილო გზატკეცილი და რკინიგზა.
ლიტერატურა
რუსეთის უღელტეხილები
როკი

როკი
სახელს „როკი“ აქვს რამდენიმე მნიშვნელობა:
როკი — ქართლის (იბერიის) მეფე დაახ. ძვ. წ. II საუკუნის I ნახევარში;
როკი — პოპულარული მუსიკის ჟანრი XX საუკუნის მე-2 ნახევრიდან;
როკი — 1976 წლის ფილმი.
იხ. აგრეთვე:
როკ-ენ-როლი — მუსიკალური მიმართულება.
დუეინ ჯონსონი — რესლერი, რომლის მეტსახელიცაა როკი (The Rock).
როკა
კარავანკე

კარავანკე — ქედი აღმოსავლეთ ალპებში. ქმნის ბუნებრივ საზღვარს ავსტრიასა და სლოვენიას შორის. მაქსიმალური სიმაღლე აღწევს 2238 მ-ს (მთა სტოლი). ჩრდილოეთიდან შემოიფარგლება მდინარე დრავის ხეობით, ხოლო სამხრეთით აღწევს მდინარე სავის ხეობამდე. სიგრძე დაახლოებით 100 კმ. კარავანკეს შემადგენლობაშია მთის მასივი მეჟაკლა. ჩრდილოეთ მთისძირში მდებარეობს ალპური ტბა ფაკერ-ზეე (ფართობი 2,2 კმ²). აგებულია უმეტესწილად კირქვებითა და დოლომიტებით. თხემი ძლიერ დანაწევრებულია, ავსტრიის მხარეს მიქცეული კალთები ციცაბო და კლდოვანია, ხოლო სლოვენიური მხარე შემოსილია ფართოფოთლოვანი და წიწვოვანი ტყით. დანაწევრებულია ტროგული ხეობებით.
განვითარებულია კარსტი. ზღვის დონიდან 1700-1800 მ სიმაღლეზე გვხვდება ბუჩქნარები და ალპური მდელოები. ქედის დასავლეთ ნაწილში გადის სარკინიგზო და საავტომობილო გვირაბი კარავანკე, რომელიც ერთმანეთთან აკავშირებს ქალაქებს ფილახსა (ავსტრია) და ესენიცეს (სლოვენია). განვითარებულია ალპინიზმი.
იხილეთ აგრეთვე
ალპები
რესურსები ინტერნეტში
ალპების ქედები
ავსტრიის ქედები
სლოვენიის ქედები
ვაჰან ტეკეიანი

ვაჰან ტეკეიანი (სომხურად: Վահան Թէքէեան, 21 იანვარი, 1878, კონსტანტინოპოლი — 4 აპრილი, 1945, კაირო) — სომეხი პოეტი და საკარო აქტივისტი. მის სიცოცხლეში ის იყო სომხური დიასპორის ყველაზე ცნობილი პოეტი და ის კვლავ რჩება სომხური იდენტურობის და კულტურული მემკვიდრეობის ყველაზე მნიშვნელოვან სიმბოლოდ.
ადრეული ცხოვრება და განათლება
კონსტანტინოპოლის ორთაკოის რაიონში დაბადებული ტეკეიანმა დაწყებითი განათლება სწორედ აქ მიიღო. ის დადიოდა ნერსისიანის სკოლაში, ბერბერულ სკოლაში და გეტრონაგანის სომხურ საშუალო სკოლაში.
კარიერა
1896 წლიდან იგი მუშაობდა ვაჭრად, რაც ითვალისწინებდა ბევრ მოგზაურობას ევროპის სხვადასხვა ქვეყნებში. იგი ერთ ხანს მუშაობდა გაზეთების რედაქტორად ბეირუთში, მოგვიანებით კი კაიროში. იგი ასევე მუშაობდა მასწავლებლად , რა პერიოდშიც ჩაერთო პოლიტიკურ და საზოგადოებრივ აქტივობებში.
გარდა ამისა, მან დაიწყო ლექსების წერა და მათი გამოცემა. ლექსების პირველი კრებული საოცრებები" გამოიცა პარიზში 1901 წელს. ის კაიროში დაბინავდა, სადაც ხშირად წერდა პერიოდულ გამოცემებს სომხურად. ხოლო 1905 წელს დააარსა პერიოდული შირაკი, სადაც სომხური დიასპორის წარმომადგენელი ადამიანების ნამუშევრებს აქვეყნებდა.
1909 წელს ოსმალეთის იმპერიის სულთან აბდულ ჰამიდ II- ის დიქტატორული რეჟიმის დაშლის შემდეგ, ტეკეიანი კაიროდან კონსტანტინოპოლში გადავიდა, სადაც მან განაგრძო „შირაკის“ გამოცემა და გახდა კონსტანტინოპოლში დამკვიდრებული საზოგადო მოღვაწე. როდესაც პირველი მსოფლიო ომი დაიწყო 1914 წელს, ტეკეიანი კვლავ დაბრუნდა ეგვიპტეში, რადგან თავი აერიდებინა სისხლისღვრისგან. საბოლოოდ, ის კვლავ დაბრუნდა კონსტანტინოპოლში, სადაც რედაქტორობდა გაზეთს „ხალხის ხმა“, შემდეგ მუშაობდა ცენტრალური სკოლის დირექტორად. საბოლოოდ კონსტანტინოპოლში პოლიტიკურმა არეულობამ იგი კიდევ ერთხელ დააბრუნა ეგვიპტეში სადაც ცხოვრების ბოლომდე რედაქტორობდა ყოველდღიურ გაზეთ „არევს“.
ტეკეიანის ლექსებში შედის: სომხური ეკლესია, ლოცვა ხვალის წინა დღეს, შენი მეხსიერება დღეს, როდესაც საბოლოო დღე დადგება და შენი სახელი.
მის შემდეგ პოეტურ კრებულებში შედის: მშვენიერი რენესანსი (1914), შუაღამე გათენებამდე (1919), სიყვარული (1933), ჰაიერღუთიუნი (1943) და თაღარანი (1944). მან ასევე თარგმნა შექსპირის, ვიქტორ ჰიუგოს და ოსკარ უაილდის ნაწარმოებები სომხურად.
იგი გარდაიცვალა 1945 წელს კაიროში, სადაც დაკრძალულია სომხეთის სასაფლაოზე.
მემკვიდრეობა
მას სომხეთის სალიტერატურო წრეებში განიხილავენ, როგორც სომხური პოეზიის მთავარს", რადგან მისი პოეზია, განსაკუთრებით მისი სონეტები, სომხური ლიტერატურის შედევრებია. ტეკეიანის შემოქმედება ძირითადად სიყვარულის თემას ეხება, მაგალითად როგორიცაა, თანაგრძნობის სიყვარული, სამშობლოს სიყვარული ან კაცობრიობის სიყვარული.
კიდევ ერთი სომეხი ინტელიგენტი და პოეტი, ვაჰე ვაჰიანი, დიდ გავლენას ახდენს ვაჰან ტეკეიანის შემოქმედებით, საიდანაც მისი სახელი წარმოიშვა.
მისი სრული ნაშრომები, ცხრა ტომად, გამოიცა კაიროში 1949-50 წლებში.შერეული ნაშრომების ტომები გამოიცა ბეირუთში 1954 წელს და ერევანში 1970 წელს. მისი წერილების კრებული გამოიცა ლოს-ანჯელესში 1983 წელს.
ტეკეიანის კულტურული ასოციაცია, სომხური დიასპორის ტიპის ყველაზე მნიშვნელოვანი ინსტიტუტი დაარსდა 1947 წელს ბეირუთში და დღესდღეობით ფილიალები აქვს მთელი მსოფლიოს მასშტაბით.
რესურსები ინტერნეტში
Vahan Tekeyan Biography
ტეკეიანის ცენტრის ფონდი, ოფიციალური საიტი
სქოლიო
დაბადებული 1878
დაბადებული 21 იანვარი
გარდაცვლილი 1945
გარდაცვლილი 4 აპრილი
ნურედინი

ნურედინი — ტიტული ყირიმის სახანოში, რომლის მატარებელიც ითვლებოდა სახანოში მე-3 პირად და ხანის მეორე მემკვიდრედ. ხანი თავად აირჩევდა თავის კალგასა და ნურედინს. ტიტულის მატარებელი აუცილებლად უნდა ყოფილიყო გირეის დინასტიის წარმომადგენელი. ნურედინის ტიტული 1578 წელს დააწესა მეჰმედ II გირეიმ. ნურედინი ძირითადად ერეოდა სამხედრო საქმეებში, აწყობდა ლაშქრობებს. დანარჩენ მოვალეობებს ხანი და კალგა ასრულებდნენ.
იხილეთ აგრეთვე
ყირიმის სახანო
გირეის დინასტია
ყირიმის ხანების სია
ყირიმის კალგების სია
ყირიმის ნურედინების სია
კალგა
ლიტერატურა
Халим Герай (историк) «Розовый куст ханов, или история Крыма», Симферополь, 2008 г. ISBN 978-966-8518-91-1
წოდებები
კონჩედარია

კონჩედარია (ფინინი: Kǒngquè hé) — მდინარე დასავლეთ ჩინეთში. გამოედინება ბაგრაშკიოლის ტბიდან, ზემო წელზე კვეთს ტიან-შანის აღმოსავლეთ განშტოებებს, მიედინება ტარიმის ღრმულის ჩრდილო-აღმოსავლეთ განაპირა მხარეს. სიგრძე 550 კმ, აუზის ფართობი (ბაგრაშკიოლის წყალშემკრების ჩათვლით) 184,4 ათ. კმ². ჩამონადენი წლის განმავლობაში თანაბარია, მთებიდან გამოსვლისას წყლის საშუალო ხარჯია 36 მ³/წმ. ვაკეზე კარმოქმნილი აქვს რთული სისტემა კალაპოტებისა, რომლებიც შეერთებულია ფშანებით; აქ მდინარის მიმართულება ხშირად იცვლება. იმ წლებში, როდესაც კონჩედარია ლობნორის ტბაში ჩაედინება, ტბა წყლით ივსება, ხოლო მაშინ, როდესაც თავის წყალს მთლიანად მდინარე ტარიმს გადასცემს, ლობნორი შრება. იკვებება შერეულად — წვიმის, თოვლის გრუნტის წყლებით.
სქოლიო
ჩინეთის მდინარეები
ამრ მუსა

ამრ მუსა
ამრ მუჰამედ მუსა (3 ოქტომბერი 1936, კაირო ეგვიპტე) — ეგვიპტელი დიპლომატი. ეგვიპტის საგარეო საქმეთა მინისტრი 1991-2001 წწ. არაბული ქვეყნების ლიგის გენერალური მდივანი 2001-2011 წწ.
1957 წელს კაიროს უნივერსიტეტის დამთავრებისა და იურისტის ხარისხის მოპოვების შემდეგ დაიწყო დიპლომატიური კარიერა. 1958-1978 წწ. მუშაობდა შვეიცარიაში ეგვიპტის საელჩოში და გაეროს ეგვიპტის მისიაში. 1974-1977 წლებში იყო ეგვიპტის საგარეო საქმეთა მინისტრის მრჩეველი. 1977-1981 და 1983-1990 წწ. ეკავა ეგვიპტის საგარეო საქმეთა სამინისტროს საერთაშორისო ორგანიზაციების დეპარტამენტის ხელმძღვანელის თანამდებობა. 1991-2001 წწ. ეგვპტის საგარეო საქმეთა მინისტრია, ხოლო 2001-2011 წწ. სათავეში ედგა არაბული ქვეყნების ლიგას.
რესურსები ინტერნეტში
BBC profile
Medea
ეგვიპტელი დიპლომატები
არაბული ლიგის გენერალური მდივნები
დაბადებული 1936
Nepotilla diaphana

Nepotilla diaphana, common name the transparent false-turrid, is a species of sea snail, a marine gastropod mollusk in the family Raphitomidae.
Description
The length of the shell attains 4.5 mm.
Distribution
This marine species is endemic to Australia and occurs off Tasmania.
References
May, W.L. 1920. New species of Tasmanian Mollusca, with critical remarks on several described species, and additions to the list. Papers and Proceedings of the Royal Society of Tasmania 1919: 55-69 pls 14-17
May, W.L. 1923. An illustrated index of Tasmanian shells: with 47 plates and 1052 species. Hobart : Government Printer 100 pp.
Powell, A.W.B. 1966. The molluscan families Speightiidae and Turridae, an evaluation of the valid taxa, both Recent and fossil, with list of characteristic species. Bulletin of the Auckland Institute and Museum. Auckland, New Zealand 5: 1–184, pls 1–23
Grove, S. 2011. Conidae - Rhaphitominae: Nepotilla diaphana May, 1919 ('transparent false-turrid'). A Guide to the Seashells and other Marine Molluscs of Tasmania website. https://molluscsoftasmania.org.au/project/nepotilla-diaphana/
External links
diaphana
Gastropods described in 1920
Gastropods of Australia
იოანე შავთელის ქუჩა

იოანე შავთელის ქუჩა — ქუჩა თბილისში, კრწანისის რაიონში (ზემო უბანი). ერეკლე II-ის მოედნიდან ნიკოლოზ ბარათაშვილის ქუჩამდე. შუა საუკუნეების თბილისის ერთ-ერთი ძირითადი მაგისტრალი. აქ, ახლანდელი შავთელის, ერეკლე II-ისა და სიონის ქუჩების გასწვრივ, მიემართებოდა ძველი თბილისის ძირითად ქუჩათა სისტემა. ამ ღერძის გაყოლებით იყო განლაგებული უმნიშვნელოვანესი სასულიერო, საზოგადოებრივი და საცხოვრებელი ნაგებობები. XVII-XVIII საუკუნეებში ქუჩის მონაკვეთს, ახლანდელი ბარათაშვილის ქუჩიდან ანჩისხატის ეკლესიამდე, წყლის კარის ქუჩა ერქვა (აქ მდებარე ქალაქის ერთ-ერთი კარის — წყლის კარის გამო). ქუჩის ინტენსიური განაშენიანება როსტომ მეფის სასახლის აშენებით დაიწყო.ძირითადად ცხოვრობდნენ ფეოდალური არისტოკრატიისა და უმაღლესი სასულიერო იერარქიის წარმომადგენლები.
XIX საუკუნის 30-იან წლებიდან მთელ ქუჩას ანჩისხარის ქუჩა ეწოდა (დატანილია თბილისის 1851 წლის გეგმაზე). სახელწოდებაა უკავშირდება აქ აღმართულ ანჩისხატის ეკლესიას (VI საუკუნე), 1923 წელს იოანე შავთელის სახელი დაარქვეს. XIX საუკუნიდან იოანე შავთელის ქუჩაზე დაიწყო 2-3-სართულიანი საცხოვრებელი სახლების მშენებლობა. XX საუკუნის 20-30-იან წლებში ზოგი იატორიული შენობა აიღეს. დღეისათვის იოანე შავთელის ქუჩა გამოცხადებულია არქიტექტურულ ნაკრძალად. სარესტავრაციო სამუშაოების დროს ჩატარებული არქეოლოგიური გათხრების შედეგად (1956-1957) დადასტურდა გვიანდელი შუა საუკუნეების საკანალიზაციო სისტემის არსებობა იოანე შავთელის ქუჩის იმ მონაკვეთზე, რომელიც ბარათაშვილის ქუჩასა და ანჩისხატის ეკლესიას შორის არის მოქცეული და არსებითად ფეხით მოსიარულეებს ეთმობა. დღემდე შემონახულია მრავალი საინტერესო შენობა, მათ შორის XIX საუკუნის I ნახევრის საცხოვრებელი სახლები (№15, 17), რომელთაც შესასვლელი ქუჩიდან აქვთ, ხოლო ეზოები გახსნილია სანაპიროსკენ. 1981 წლის რეკონსტრუქციის შემდეგ (არქიტექტორი გ. ჯაფარიძე) ერთ-ერთი საცხოვრებელი სახლი გადაკეთდა მარიონეტების თეატრად (ახლანდელი თეატრ-სტუდია რევაზ გაბრიაძის ხელმძღვანელობით). თეატრის წინ გაგანიერებული ქუჩის ნაწილი შემდეგ საგრძნობლად ვიწროვდება (10 მ-მდე და უფრო ნაკლები ტროტუარებიანად) და ამ სახით აღწევს ერეკლე II-ის მოედნამდე. განსაკუთრრებით საინტერესოა ქუჩის მარცხენა (ბაზილიკის მოპორდაპირე) მხარე, რომელზედაც გამოდის ჩახრუხაძის ქუჩის სახლების უკანაფასადები, მათ შორის ნიკოლოზ ბარათაშვილის სახლიც — ქუჩისკენ გახსნილი ეზოთი და აივნების რიგით. ქუჩის თავში, ერეკლე II-ის მოედანზე, დგას წმინდა გიორგის კარის ეკლესია (1710/1712). ქუჩაზეა თ. თუმანიშვილის სახელობის საბავშვო სათამაშოების მუზეუმი. აქვს 1 დაღმართი, 1 შესახვევი (თბილისის 1934 წლის გეგმაზე დატანილია როგორც შავთელის ჩიხი).
ლიტერატურა
კრწანისის რაიონის ქუჩები
It's All Too Much

It's All Too Much
„It's All Too Much“ — ინგლისური როკ-ჯგუფ The Beatles-ის სიმღერა, დაწერილი ჯორჯ ჰარისონის მიერ. იგი შეტანილია ალბომში Yellow Submarine, რომელიც გამოვიდა 1967 წელს, Sgt. Pepper's Lonely Hearts Club Band-ამდე. ჰარისონის ეს საავტორო სიმღერა თემატურა LSD-ის მოხმარების შემთხვევებს ეხება.
სიმღერაში ორგანი Hammond გამოიყენება, რომელიც ქმნის დრონულის მსგავს ეფექტს. მიუხედავად იმისა, რომ The Beatles თვლიდა, რომ ეს სიმღერა უბრალოდ United Artists-ის ვალის გასასტუმრებლად დაიწერა, "It's All Too Much"-ს ბევრი კრიტიკოსი და კომენტარის ავტორი დადებითად აფასებდა. ბარი მაილზის აზრით, ეს იყო „ჯგუფის მიერ დაწერილი ფსიქოდელიის ყველაზე განსაცვიფრებელი მაგალითი“. Mojo-ს პიტერ დოგეტი წერდა, რომ იგი ბრიტანული როკის ერთ-ერთი მწვერვალია.
რესურსები ინტერნეტში
სიმღერის ტექსტი ჯგუფის ოფიციალურ საიტზე
სქოლიო
The Beatles-ის სიმღერები
1967 წლის სიმღერები
კეტჩუპი

კეტჩუპი — მაგიდის სოუსი. ტრადიციულად, კეტჩუპი შესაძლებელია დამზადდეს და შეიცავდეს სოკოს, ხამანწკებს, მიდიებს, ნიგოზს მაგრამ ჩვენს დროში ტერმინი კეტჩუპი როგორც წესი ნიშნავს, პომიდვრის საწებელს.
სქოლიო
სუნელები
Aenictus longi

Aenictus longi — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Aenictus-ს გვარიდან. მიეკუთვნება Dorylinae-ს ქვეოჯახს..
სქოლიო
Aenictus
საცხენისის ღვთისმშობლის ეკლესია

საცხენისის ღვთისმშობლის ეკლესია — არქიტექტურის ძეგლი გარდაბნის მუნიციპალიტეტის სოფელ საცხენისის ცენტრში. ეკლესია საქართველოში ნაკლებად გავრცელებული ტიპის სამნავიანი ბაზილიკაა.
საცხენისის ეკლესია დიდი ზომის მრავალფენოვანი ნაგებობაა. ამჟამად, გარდა შუა საუკუნეების გადაკეთებისა, ცენტრალური ნავის აღმოსავლეთ ნაწილში დაცულია XIX საუკუნის ბოლოს ჩაშენებული დარბაზული ეკლესიაც. საცხენისის ეკლესიის შემორჩენილი კედლები ამოყვანილია აგურისა და თლილი ქვის კვადრების შერეული წყობით. ქვედა რიგებში შემორჩენილ აგურისა და ქვის ფიგურალურ წყობას, ცვლის ბაზილიკის დანგრევის შემდგომ, მისი პირველი აღდგენისას, იმავე მასალით ამოყვანილი აგურის წყობაში უსისტემოდ ჩაყოლებული ქვის რიგები და ბოლოს, ზედა ნაწილში გვიანი, XIX საუკუნის მშენებლობის დროინდელი სადა, აგურის წყობა.
ეკლესიის თავდაპირველი გეგმის კომპოზიცია წარმოადგენს სამნავიან ბაზილიკას. ნავები ერთმანეთისგან გამოყოფილი იყო აგურით ამოყვანილი ორი წყვილი მრგვალი სვეტით, რომლებიდანაც ნავთა გამყოფი თაღები იყო გადაყვანილი (ამჟამად აღარ არსებობს).
რესურსები ინტერნეტში
გარდაბნის მუნიციპალიტეტის ტაძრები
გორდონ ბრაუნი

გორდონ ბრაუნი
ჯეიმზ გორდონ ბრაუნი (დ. 20 თებერვალი, 1951) — დიდი ბრიტანეთისა და ჩრდილოეთ ირლანდიის გაერთიანებული სამეფოს 52-ე პრემიერ-მინისტრი, ხაზინის პირველი ლორდი, სამოქალაქო სამსახურის მინისტრი, პარლამენტის წევრი და ლეიბორისტული პარტიის ყოფილი ლიდერი.
რესურსები ინტერნეტში
Gordon Brown Official government profile
გაერთიანებული სამეფოს პრემიერ-მინისტრები
დაბადებული 20 თებერვალი
დაბადებული 1951
გაერთიანებული სამეფოს პრემიერ-მინისტრები 21-ე საუკუნეში
გაერთიანებული სამეფოს ლეიბორისტული პარტიის ლიდერები
ბურდურის პროვინცია

ბურდურის პროვინცია — პროვინცია (ილი) დასავლეთ თურქეთში, ხმელთაშუა ზღვის რეგიონში. ადმინისტრაციული ცენტრი — ქალაქი ბურდური. მოიცავს 11 რაიონს.
გეოგრაფია
პროვინციას ესაზღვრება ანთალიის, მუღლის, დენიზლის, ისფართისა და აფიონ-ყარაჰისარის პროვინციები.
ადმინისტრაციული დაყოფა
მოსახლეობა
მოსახლეობა 246 ათ. ადამიანი (2007), უდიდესი ქალაქია:ბურდური (67 ათ.კაცი, 2007).
იხილეთ აგრეთვე
თურქეთის რეგიონები
თურქეთის პროვინციები
თურქეთის რაიონები
რესურსები ინტერნეტში
Province of BURDUR
სქოლიო
თურქეთის პროვინციები
Kirk, Azerbaijan

Kirk, Azerbaijan
Kirk is a village in the Ismayilli District of Azerbaijan. The village forms part of the municipality of Kəlbənd. The village had an Armenian population before the exodus of Armenians from Azerbaijan after the outbreak of the Nagorno-Karabakh conflict.
References
External links
Populated places in Ismayilli District
ჯავშანი (ანატომია)

ჯავშანი (ანატომია)
ჯავშანი (ბიოლოგია) — მკვრივი თავდასაცავი წარმონაქმნი, რომელიც მთლიანად ან ნაწილობრივ ფარავს ცხოველის სხეულს. უხერხემლოთა შორის ქიტინოვანი ჯავშანი აქვთ ხოჭოებსა და უმდაბლეს კიბოსნაირებს; უმაღლესი კობოსნაირების ჯავშანი გაჟღენილია კიროვანი მარილებით. კოროვანი ფირფიტების ჯავშნით არის დაფარული კანეკლიანების სხეული. ხერხემლიანთა შორის ჯავშანი აქვს ყველა კლასის წარმომადგენელს. ფრინველების გარდა, განოიდური ქერცლის ჯავშნით აქვთ სხეული დაფარული ამერიკულ ჯავშნოსან წერს და აფრიკულ მრავალფარფლას. ძვლოვანი ფირფიტების ჯავშანი აქვს ჯავშნიან ლოქოს, ნემსთევზას, ზღვის ცხენთევზას. განსაკუთრებით კარგად აქვთ განვითარებული ჯავშანი კუებს და ნიანგებს. ძუძუმწოვრების თანამედროვე ფორმებს შორის ჯავშანი აქვთ ჯავშნოსნისებრებსა და პანგოლინებს.
ლიტერატურა
ცხოველების ანატომია
V.Smile

V.Smile — მეექვსე თაობის საგანმანათლებლო ვიდეო თამაშების კონსოლი, შემუშავებული და გამოცემული VTech-ის მიერ 2004 წლის 4 აგვისტოს. კონსოლი გათვლილი იყო სამიდან შვიდ წლამდე ბავშვებისთვის.
სისტემის თავდაპირველი ფასი შეადგენდა 59 აშშ დოლარს. მასში განთავსებული იყო SunPlus-ის SPG2xx ცენტრალური პროცესორი და გააჩნდა კლავიატურის და მაუსის მხარდაჭერა. ის დაფუძნებული იყო სპრაიტულ გრაფიკაზე და ძირითად მედია საშუალებად გამოიყენებდა სათამაშო კარტრიჯებს, რომელსაც ერქვა „სმარტრიჯი“ (Smartridge).
შემდგომში გამოვიდა V.Smile-ის რამდენიმე ვარიანტი, მათ შორის პორტატიული ვერსია V.Smile Pocket. აგრეთვე გამოიცა V-Motion - V.Smile-ის ერთ-ერთი ძირითადი ვერსია, რომელსაც გააჩნდა საკუთარი პროგრამული უზრუნველყოფის ხაზი და თან მოიხმარდა მოძრაობის დეტექტორ კონტროლერს. V-Motion და სმარტრიჯები უკუთავსებადი იყო V.Smile-ის სხვა ვარიანტებთან და სმარტრიჯებთან. V-Motion-ის სმარტრიჯები, აგრეთვე თავსებადი იყო V.Smile-ის კოსოლურ და პორტატიულ ვერსიებთან, თუმცა ახასიათებდა გარკვეული შეზღუდვები.
იხილეთ აგრეთვე
VTech CreatiVision
V.Flash
VTech Socrates
რესურსები ინტერნეტში
V.Smile PcMag-ზე
V.Smile Giant Bomb-ზე
V.Smile-ის სახელმძღვანელო
(დაარქივებული)
V.Smile Console Data Base]-ზე
სქოლიო
VTech
საგანმანათლებლო სათამაშოები
სახლის ვიდეო თამაშების კონსოლები
მეექვსე თაობის ვიდეო თამაშების კონსოლები
2000-იანების სათამაშოები
2004 წელს წარმოდგენილი პროდუქტები
პარგოლოვოს პეტრე და პავლე მოციქულების ეკლესია

პარგოლოვოს პეტრე და პავლე მოციქულების ეკლესია — მოქმედი მართლმადიდებლური ეკლესია სანქტ-პეტერბურგში, პარგოლოვოს დასახლებაში, შუვალოვის პარკში. ეკლესია აგებულია 1831-1840 წლებში.
ეკლესია მიეკუთვნება რუსეთის მართლმადიდებელი ეკლესიის მოსკოვის საპატრიარქოს სანქტ-პეტერბურგის ეპარქიას.
ისტორია
1820-იან წლებში პარგოლოვოს ფლობდა პავლე შუვალოვის ქვრივი ვარვარა შუვალოვა, რომელიც მეუღლის გარდაცვალების შემდეგ ცოლად გაყვა იმპერატორის კარის ცერემონმაისტერს, გრაფ ადოლფ პოლეს. 1830 წელს მეორე მეუღლის გარდაცვალებამ სერიოზულად იმოქმედა გრაფინიაზე. მან გადაწყვიტა უკვდავეყო მისი ხსოვნა. ვარვარა შუვალოვას თხოვნით არქიტექტორმა ალექსანდრე ბრიულოვმა შეიმუშავა მისი მეუღლის დასაკრძალავი აკლდამისა პროექტი. აკლდამა იმ წელსვე ააგეს, თაღოვან შესასვლელთან.
ძალიან მალევე ვარვარა პეტრეს ასულმა თხოვნით მიმართა სასულიერო კონსისტორიას, რათა ნება მიეცათ აკლდამაზე აეშენებინა ქვის ეკლესია იმავე ბრიულოვის პროექტის მიხედვით. პასუხად მან მიიღო გადაწყვეტილება, რომ არამართლმადიდებელი გრაფის ნეშტი უნდა ყოფილიყო ტაძრის გარეთ. თავდაპირველად ფიქრობდნენ ტაძარი ეკურთხებინათ დიდმოწამე ეკატერინეს სახელზე, მაგრამ თავიდანვე ეკლესიას თვლიდნენ მოციქულების პეტრესა და პავლეს სახელობის ტაძრად.
ტაძრის საფუძვლის ჩაყრა გაიმართა 1831 წელს, მაგრამ მფლობელის მძიმე მატერიალური მდგომარეობის გამო ეკლესიის მშენებლობა გაგრძელდა 10 წელი. კიდევ ხუთი წლის შემდეგ, 1846 წლის 9 ივლისს, ტაძარი აკურთხა იოაკიმე კოჩეტოვმა. ამ მომენტიდან პეტრესა და პავლეს ეკლესია გახდა შუვალოვ-ვორონცოვების საოჯახო ეკლესია. 1872 წლის 12 ივლისს ტაძარში ჯვარი დაიწერა ნიკოლოზ რიმსკი-კორსაკოვმა და ნადეჟდა პურგოლდმა.
1917 წლის შემდეგ ეკლესია მიაწერეს პარგოლოვოს ტაძარს და შემდეგ საბოლოოდ დახურეს 1935 წელს. დახურვისთანავე დაიწყო სარესტავრაციო სამუშაოები, სამრეკლოს ზედა იარუსი და მეტალის წვეტი მოხსნეს. კანკელი და მოციქულთა ქანდაკებები გაანადგურეს გოთიკური ფანჯრები შეცვალეს ჩვეულებრივი ფანჯრებით. გადატიხრეს სართულებს შორის. ტაძრის შენობაში განათავსეს ფიზიოთერაპიული კაბინეტი. დიდი სამამულო ომის პერიოდში ეკლესია არ დაზიანებულა.
ინტერიერის რესტავრაცია დაიწყო 1954 წელს. 1957 წელს მოხსნეს სართულთშორისი გადატიხვრა და აღდგინეს გოთიკური ფანჯრები. რესტავრაციის მეორე ეტაპი დაიწყო 1977 წელს. 1980-იანი წლების ბოლოს შენობა იმყოფებოდა ჩამონგრეულ მდგომარეობაში.
1991 წელს ამ სახით ეკლესია გადაეცა რუსეთის მართლმადიდებელ ეკლესიას, დაიწყო რესტავრაცია, რომლის შედეგადაც შენობამ მიიღო თავდაპირველი სახე.
ლიტერატურა
Оль Г. А. Александр Брюллов. — Л., 1983. — С. 45—47.
რესურსები ინტერნეტში
Русские церкви
Энциклопедия Санкт-Петербурга
სანქტ-პეტერბურგის კულტურული მემკვიდრეობის ფედერალური ობიექტები
სანქტ-პეტერბურგის ტაძრები
რუსეთის კულტურული მემკვიდრეობის ძეგლები სანქტ-პეტერბურგში
ისარი (სეზონი 3)

ისარი (სეზონი 3)
სატელევიზიო სერიალ „ისრის“ მესამე სეზონის პრემიერა 2014 წლის 8 ოქტომბერს გაიმართა და 2015 წლის 13 მაისს დასრულდა.იგი შედგებოდა 23 ეპიზოდისგან.
მსახიობები
ქეთი ქესიდი
სუზანა თომფსონი
დევიდ რემსი
აღწერა
თავის ცხოვრებაში ორი მნიშვნელოვანი ბრძოლის შემდეგ ოლივერ ქუინი ცდილობს დაიბრუნოს თავისი ცხოვრება და კომპანია, მაგრამ ყველაფერი ასე მარტივად არ არის. ამ სეზონში მას და მის "ისრის" გუნდს კიდევ ერთი მტერი გამოუჩნდებათ მკვლელთა ლიგის მეთაურის - რას ალ გულის სახით.
რესურსები ინტერნეტში
2014 წლის ამერიკული სატელევიზიო სეზონები
2015 წლის სატელევიზიო სეზონები
გაზელი

გაზელი — ნამდვილი ანტილოპების ქვეოჯახის ჩლიქოსანთა გვარი და 3 (ადრე 7) გვარის კრებითი სახელწოდება. არსებობს გაზელის 18 სახეობა, რომელთაგან 2 გადაშენებულია (გვარში შედის 11 სახეობა, დანარჩენი კრებით სახელში ერთიანდებიან); აგრეთვე ცნობილია 30-მდე ამომწყდარი სახეობა. გავრცელებულია ჩრდილოეთ და აღმოსავლეთ აფრიკაში, დასავლეთ და ცენტრალურ აზიისა და ჩრდილო-დასავლეთ ინდოეთის უდაბნოებსა და სტეპებში. ცხოვრობენ ჯოგებად, იკვებებიან ბალახოვანი მცენარეებით. დარბიან ძალიან სწრაფად. ნეზვი ყოველწლიურად 1—2 ნუკრს იგებს. ძვირფასი სანადირო და სარეწაო ცხოველებია და, რაკი მათი რიცხვი სწრაფად კლებულობს, საჭიროებენ დაცვას.
სახეობები
გაზელი
ლიტერატურა
სქოლიო
ნამდვილი ანტილოპები
ძროხისებრნი